Diari Oficial de la Generalitat Valenciana


Sumari del DOGV 5460, del 28-02-2007 (2007/2446)

ORDRE de 12 de febrer de 2007, de la Conselleria de Benestar Social, per la qual es convoca concurs públic per a la concessió d'ajudes a associacions juvenils i entitats prestadores de serveis a la joventut d'àmbit local, per a l'any 2007, en matèria de voluntariat.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5460

Data del DOGV
:   28-02-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/2446


Data del document
:   12-02-2007

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * voluntariat social
    * suport econòmic
    * ajuda pública
    * associació
    * jove

La Llei de la Generalitat Valenciana 4/1989, de 26 de juny, sobre l'Institut Valencià de la Joventut, assenyala, entre les funcions del dit organisme, la de fomentar i donar suport al voluntariat en favor de la joventut i, alhora, la de proporcionar el suport econòmic per a la realització de les iniciatives i els projectes específics de voluntariat desplegats al territori de la Comunitat Valenciana per les associacions juvenils i les entitats prestadores de serveis a la joventut d'àmbit local, de la Comunitat Valenciana.
Reconeguda l'acció voluntària com una inquietud prioritària dins del món associatiu, és convenient continuar potenciant les accions que en este camp realitzen les entitats juvenils i que s'iniciaren en anys anteriors.
Per això, i fent ús de les competències que em confereixen l'article 35 de la Llei 5/1983, de 30 de desembre, de Govern Valencià, i l'article 47.11 del text refós de la Llei d'Hisenda Pública de la Generalitat Valenciana,
ORDENE
Primer
Es convoca concurs públic per a la concessió d'ajudes a associacions juvenils i entitats prestadores de serveis a la joventut d'àmbit local per a l'any 2007, en matèria de voluntariat, i s'aproven les bases que en regiran la convocatòria, que figuren com a annex I a la present ordre, i també el model de sol·licitud i la resta de documentació, que s'hi inclouen com a annexos II, III, IV i V a la present ordre.
Segon
Les ajudes que es convoquen es finançaran a càrrec de la línia de subvenció SE000015 del pressupost de l'Institut Valencià de la Joventut per a l'any 2007, amb un import global màxim de 135.000 euros.
DISPOSICIONS FINALS
Primera
Es faculta el director general de l'Institut Valencià de la Joventut perquè dicte totes les instruccions i les resolucions que calguen per al desplegament i l'execució del que preveu la present ordre.
Segona
Esta ordre entrarà en vigor l'endemà de la seua publicació en el Diari Oficial de la Comunitat Valenciana.
Tercera
Contra la present convocatòria, que posa fi a la via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació en el Diari Oficial de la Comunitat Valenciana, d'acord amb el que estableix la Llei 29/1998, de 13 de juliol, Reguladora de la Jurisdicció Contenciosa Administrativa.
Potestativament, s'hi podrà interposar recurs de reposició, davant de la Conselleria de Benestar Social, en el termini d'un mes comptador a partir de l'endemà de la seua publicació, d'acord amb el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 12 de febrer de 2007
La consellera de Benestar Social.
ALICIA DE MIGUEL GARCÍA
ANNEX I
Bases de la convocatòria
Primera. Beneficiaris
1. Podran sol·licitar estes ajudes les associacions juvenils i les entitats prestadores de serveis a la joventut d'àmbit local, constituïdes legalment i inscrites en el Cens d'Associacions Juvenils i Entitats Prestadores de Serveis a la Joventut de la Comunitat Valenciana.
2. En ambdós casos, la inscripció en el corresponent Cens d'Associacions Juvenils i Entitats Prestadores de Serveis a la Joventut de la Comunitat Valenciana s'haurà d'haver produït abans de la data de publicació d'esta ordre en el Diari Oficial de la Comunitat Valenciana.
3. Igualment, les entitats sol·licitants d'estes ajudes hauran d'estar inscrites com a entitats de voluntariat en la secció 4ª del Registre Autonòmic d'Associacions, de conformitat amb el que preveu la Llei 4/2001, de 19 de juny, del Voluntariat.
4. Les associacions o entitats que prenguen part en la present convocatòria en cap cas no podran participar en la convocatòria destinada a subvencionar associacions o entitats que tinguen l'àmbit d'actuació a la Comunitat Valenciana. Posat cas que es presenten sol·licituds de participació en ambdues convocatòries, l'entitat participant, després del requeriment previ de la unitat instructora, haurà d'optar per una d'elles en el termini que es concedisca a l'efecte. En cas contrari s'entendrà que opta per la presentada en primer lloc.
Segona. Objecte de les ajudes
1. Les ajudes que es convoquen estan destinades a finançar les despeses corrents dels projectes que durant l'any 2007 duguen a terme activitats en matèria de voluntariat dins de l'àmbit territorial de la Comunitat Valenciana. Estos projectes, per ser subvencionables d'acord amb la present convocatòria, hauran de respondre als principis que estableix la Llei 4/2001, de 19 de juny, del Voluntariat, i reunir-ne els requisits.
2. Cada entitat podrà presentar, com a màxim, dos projectes de voluntariat, que es duran a terme, amb una incidència preferent en el sector juvenil, en qualsevol de les àrees següents:
a) Formació i promoció del voluntariat juvenil.
b) Protecció i defensa del medi ambient.
c) Dones jóvens.
d) Col·lectius de jóvens amb risc d'exclusió social (minusvàlids, minories ètniques, reclusos i exreclusos, immigrants, malalts, drogodependents, etc.).
e) Promoció d'estils de vida saludables (consum, salut, prevenció de riscos, etc.).
f) Relacions intergeneracionals.
g) Promoció de la tolerància, la solidaritat i el respecte mutu, i prevenció de qualsevol tipus de discriminació.
h) Activitats educatives d'oci i temps lliure.
3. No seran subvencionables els projectes que incloguen alguna de les accions següents:
a) Activitats que promoguen o justifiquen qualsevol forma de discriminació per raó de raça, de sexe, de religió, o qualsevol altra que atempte contra els drets fonamentals de la persona.
b) Activitats amb finalitat lucrativa.
c) Activitats que no estiguen adreçades a les àrees abans esmentades.
d) Activitats que puguen incitar, directament o indirectament, a l'ús de drogues, alcohol i tabac, que el fomenten o que en facen apologia del consum.
e) Activitats de caràcter exclusivament esportiu.
Tercera. Quantia de les ajudes
Les ajudes podran abastar fins al cent per cent del pressupost del projecte de voluntariat objecte de subvenció, i serà de 3.000 euros l'ajuda màxima que es podrà percebre per cada projecte, tot tenint en compte el crèdit disponible que, en cas de ser insuficient, es podrà prorratejar entre tots els beneficiaris de les ajudes.
Quarta. Sol·licituds i termini
1. La sol·licitud d'ajuda s'haurà d'emplenar en el model d'instància que figura en l'annex II a la present ordre. El model normalitzat de sol·licitud estarà també a disposició de qui el sol·licite a les seus de l'IVAJ d'Alacant (rambla de Méndez Núñez, núm. 41, Torre de la Generalitat, 03439), de Castelló (carrer dels Orfebres Santalínea, núm. 2, 12576) i de València (carrer de l'Hospital, núm. 11, València, 46247), o bé s'hi podrà accedir a través del web de l'IVAJ (adreça: www.ivaj.es).
2. Posat cas que una entitat pretenga sol·licitar subvenció per a dos projectes de voluntariat, d'acord amb la possibilitat que disposa el punt 2 de la base segona de la present ordre d'ajudes, haurà de presentar una sol·licitud d'ajuda per a cada projecte, acompanyada de la documentació següent:
a) Fotocòpia confrontada del DNI del representant legal de l'entitat sol·licitant de l'ajuda. Posat cas que en el Cens d'Associacions Juvenils i Entitats Prestadores de Serveis a la Joventut de la Comunitat Valenciana no conste la condició de la persona que pretenga actuar en representació de l'entitat sol·licitant de l'ajuda com a representant legal, tal condició s'haurà d'acreditar mitjançant escriptura de poder o certificat del secretari de l'entitat en què es faça referència a l'acord de la Junta Directiva o de la Comissió Permanent, o al precepte dels estatuts en què així s'establisca.
b) Fotocòpia confrontada de la targeta del CIF de l'entitat sol·licitant de l'ajuda.
c) Fotocòpia confrontada de la resolució d'inscripció de l'entitat sol·licitant de l'ajuda com a entitat de voluntariat en la secció 4ª del Registre Autonòmic d'Associacions o, si escau, de la sol·licitud d'inscripció registrada d'entrada en l'òrgan competent per resoldre.
d) Projecte de voluntariat que es durà a terme al llarg de l'any 2007, objecte de subvenció, que s'atindrà al que assenyala la base segona de la present ordre i que haurà d'incloure les característiques tècniques següents: personal responsable, infraestructura, previsió temporal i descripció de les activitats a desplegar, característiques dels beneficiaris i llocs on es realitzarà el projecte. En general, s'haurà de fer una clara referència a cada un dels aspectes que recull la base setena d'esta ordre, perquè se'n faça la valoració.
e) Pressupost del projecte de voluntariat que es durà a terme al llarg de l'any 2007, objecte de subvenció, que incloga ingressos i despeses, per a la qual cosa s'haurà d'utilitzar el model que s'inclou com annex IV a esta ordre d'ajudes, signat pel tresorer i amb el vistiplau o conformitat del representant legal de l'entitat sol·licitant de l'ajuda.
f) Balanç de situació i compte de resultats de l'entitat per a l'any 2006 o, excepcionalment, relació d'ingressos i despeses, en document signat pel tresorer i amb el vistiplau o conformitat del representant legal de l'entitat sol·licitant de l'ajuda.
Posat cas que l'entitat sol·licitant de l'ajuda opte per presentar la relació d'ingressos i despeses esmentada, haurà d'utilitzar el model que s'inclou com a annex III a esta ordre d'ajudes.
g) Memòria de les activitats realitzades en 2006, tret de les entitats que ja l'hagueren presentada.
h) Acreditació de la condició de membre del consell local de joventut correspondiente mitjançant la presentació d'un certificat expedit pel respectiu consell local o, si s'escau, una declaració responsable relativa a la col·laboració en la constitució del dit consell.
i) Un exemplar original de cada una de les publicacions realitzades per l'entitat sol·licitant de l'ajuda des de l'1 de gener fins al 31 de desembre de 2006.
j) Declaració responsable del compliment de la normativa sobre integració laboral de persones amb discapacitat o, si escau, de l'exempció d'esta obligació per part de l'entitat sol·licitant de l'ajuda, signada pel representant legal, per a la qual cosa s'haurà d'utilitzar el model que s'inclou com a annex V a la present ordre, en compliment del que estableix l'article 7 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat.
k) Posat que l'entitat sol·licitant de l'ajuda vulga beneficiar-se de la possibilitat que preveu el punt 2 de la base setena, d'acord amb el que estableix l'article 8 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat, fotocòpia confrontada dels contractes dels treballadors amb discapacitat i també dels certificats de minusvalidesa expedits per l'organisme oficial competent, d'acord amb el que preveu la normativa vigent, juntament amb els corresponents models dels impresos justificatius de les cotitzacions a la Seguretat Social i de les retencions de l'IRPF a l'Agència Estatal d'Administració Tributària.
l) Declaració responsable de no haver incorregut en les prohibicions per a obtindre la condició de beneficiari de les subvencions regulades en la present convocatòria, previstes en l'article 13 de la Llei 38/2003. de 17 de novembre, General de Subvencions, que s'inclou en el model de sol·licitud.
Tota la documentació detallada en este punt que no siga original haurà de ser confrontada.
3. Les dades que no queden acreditades mitjançant l'aportació de la documentació que estableixen els apartats d), e), f), g), h) i j) de l'anterior punt 2 de la present base no podran ser tingudes en compte a l'efecte de la valoració de la sol·licitud d'ajuda presentada. D'altra banda, quan alguna de les activitats del projecte objecte de subvenció es porte a terme fora del període establit en la base segona, punt 1, de la present ordre de convocatòria o fora de l'àmbit territorial de la Comunitat Valenciana, com s'estableix igualment en l'esmentada base, tal activitat no es tindrà en compte ni per a la valoració del referit projecte ni en la justificació de l'ajuda que es concedisca.
4. La comprovació de l'existència de dades no ajustades a la realitat, tant en la sol·licitud com en la resta de documentació aportada, podrà comportar, en funció de la seua importància, la denegació de la subvenció sol·licitada, sense perjuí de la resta de responsabilitats que se'n pogueren derivar.
5. Si els documents exigits ja estigueren a poder de l'Institut Valencià de la Joventut, el sol·licitant es podrà acollir al dret que estableix l'article 35. f) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar, per escrit, la data i l'òrgan o dependència en què van ser presentats o, si s'escau, emesos, i si no hagueren transcorregut més de cinc anys des de la finalització del procediment al qual corresponen. En els supòsits d'impossibilitat material d'obtindre tal documentació i abans de la formulació de la proposta de resolució, l'òrgan competent podrà requerir-ne la presentació a l'entitat sol·licitant o, si això no fóra possible, l'acreditació per altres mitjans dels requisits a què fa referència la dita documentació.
6. Les sol·licituds, i la resta de documentació que s'haja d'aportar en els distints tràmits de procediment de concessió de les ajudes, podran presentar-se al Registre de l'Institut Valencià de la Joventut (C/ de l'Hospital, núm. 11, 46806- València); al de les unitats territorials de l'IVAJ d'Alacant (rambla de Méndez Núñez, núm. 41, Torre de la Generalitat, 03486) o de Castelló (C/ dels Orfebres Santalínea, núm. 2, 12298); o en qualsevol dels llocs que preveu l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
En cas d'enviament per correu certificat, la presentació de la documentació a l'oficina de correus corresponent s'haurà de fer d'acord amb el que disposa l'article 31 del Reial Decret 1829/1999, de 3 de desembre, en sobre obert, per tal que l'exemplar destinat a l'IVAJ siga datat i segellat abans de ser certificat. Cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella en què tinga entrada al Registre de l'Institut Valencià de la Joventut.
7. El termini de presentació de sol·licituds serà de vint dies naturals comptadors a partir de l'endemà de la publicació de la present ordre en el Diari Oficial de la Comunitat Valenciana. L'incompliment del termini determinarà la no-admissió de la sol·licitud i la consegüent denegació de l'ajuda sol·licitada.
Cinquena. Tramitació
1. El procediment de concessió de les ajudes es tramitarà en règim de concurrència competitiva.
2. La instrucció del procediment correspondrà al Servei de Gestió i Planificació de Programes de l'Institut Valencià de la Joventut, que, en qualsevol moment, podrà demanar al sol·licitant l'aportació addicional de tots els documents o les dades aclaridores que es consideren necessaris per a l'examen de la sol·licitud presentada.
3. Si la sol·licitud no reuneix els requisits que exigeix l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i/o la present convocatòria, o no duu, adjunta, la documentació que, d'acord amb els punts 1 i 2, apartats a), b), c), d), e), f), g) i) i k), de la base quarta d'esta ordre, siga exigible, es notificarà al sol·licitant perquè, de conformitat amb el que disposa l'article 71 de la Llei abans esmentada, en el termini de deu dies comptadors a partir de l'endemà de la recepció de la notificació, n'esmene la falta o hi adjunte els documents preceptius, tot indicant-li que, si no ho fera en el termini previst, es considerarà que ha desistit de la seua petició, després de la resolució que prèviament s'haurà de dictar en els termes que preveu l'article 42 de la Llei susdita.
Sisena. Comissió Avaluadora
1. Per a l'estudi i la valoració de les sol·licituds es constituirà una Comissió Avaluadora que serà nomenada pel director general de l'IVAJ d'acord amb la composició següent: quatre persones entre el personal al servei de l'administració del Govern Valencià adscrit a l'IVAJ, entre els quals designarà el president i el secretari, que tindrà veu i vot, i tres representants del Consell de la Joventut de la Comunitat Valenciana (CJCV), a proposta de la seua Comissió Permanent.
El fet que el CJCV no designe els seus representants en el termini que s'establisca no serà obstacle per a la constitució de la Comissió.
La resolució per la qual es determine la composició nominal de la Comissió es publicarà en el Diari Oficial de la Comunitat Valenciana.
2. El funcionament de la Comissió Avaluadora s'ajustarà a les normes que contenen els articles del 22 al 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i actuarà d'acord amb els criteris de valoració que preveuen les bases d'esta convocatòria.
3. Per tal de facilitar l'anàlisi de les sol·licituds presentades, la Comissió Avaluadora podrà demanar als sol·licitants, en qualsevol moment, la informació addicional que considere necessària.
4. La Comissió Avaluadora elevarà, al director general de l'Institut Valencià de la Joventut, una proposta de resolució motivada que contindrà una relació dels sol·licitants per als qui es proposa la concessió de subvenció i la seua quantia, i també d'aquells per als qui es proposa la denegació de la subvenció sol·licitada, i, d'acord amb el que preveu la base setena d'esta ordre, en les seues conclusions haurà d'especificar la valoració dels projectes.
Setena. Criteris de valoració
1. El projecte de voluntariat es valorarà fins a un màxim de 31 punts, d'acord amb els criteris següents:
- La qualitat tècnica del projecte.
- El grau de finançament propi del projecte de voluntariat objecte de subvenció, d'acord amb el pressupost presentat.
- El nombre i la qualificació dels voluntaris participants en el projecte de voluntariat presentat.
- El nombre i la qualificació del personal tècnic participant en el projecte de voluntariat.
- La incidència social de l'entitat i del projecte en l'àmbit geogràfic on es duga a terme.
- El nombre i les característiques dels destinataris del projecte.
- La incidència del projecte en col·lectius de jóvens amb risc d'exclusió social.
2. El percentatge de finançament propi de l'entitat sol·licitant de l'ajuda, d'acord amb la comptabilitat de l'entitat per a l'any 2006.
- Fins al 25%: 1 punt
- Fins al 50%: 2 punts
- Fins al 75%: 3 punts
- Més del 75%: 4 punts
3. Les publicacions realitzades per l'associació durant l'any 2006: fins a 5 punts.
4. El grau d'utilització del valencià en les publicacions referides en el punt anterior presentades juntament amb la sol·licitud d'ajuda: fins a 5 punts.
5. Ser membre del consell local de joventut del municipi o localitat on radique la seu social de l'entitat sol·licitant de l'ajuda: 3 punts. Obtindran també 3 punts les entitats que, tot i no ser membres de cap consell local per no haver-n'hi cap al municipi, en promoguen la constitució. Esta circumstància s'acreditarà mitjançant declaració responsable.
6. En cas d'empat entre diferents sol·licituds, li correspondrà 1 punt més a la sol·licitud de l'entitat que acredite ocupar un percentatge de treballadors amb discapacitat superior respecte de la plantilla de l'entitat abans de la publicació de la present ordre, sempre que s'haja acreditat tal circumstància mitjançant l'aportació de la documentació referida en la base quarta, punt 2, apartat j). Este mecanisme s'aplicarà només una vegada per sol·licitud.
Huitena. Resolució de la convocatòria
1. El director general de l'Institut Valencià de la Joventut, a la vista de la proposta de la Comissió Avaluadora, resoldrà les sol·licituds d'ajudes presentades a l'empara del que disposa la present ordre. La denegació de l'ajuda haurà de ser motivada i les raons es faran constar en la resolució, i en tot cas en el procediment hauran de quedar acreditats els fonaments de la resolució que s'adopte.
2. El termini màxim de resolució i de notificació serà de tres mesos comptadors a partir de l'endemà del dia en què acabe el termini de presentació de sol·licituds. Si, transcorregut el dit termini, no s'haguera dictat resolució expressa, les sol·licituds presentades es podran considerar desestimades, de conformitat amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana. Tot això sense perjuí de l'obligació de resoldre que estableix l'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
3. La resolució de la convocatòria es publicarà en el Diari Oficial de la Comunitat Valenciana, en els termes que preveu l'article 18.1 de la Llei 38/2003, de 17 de novembre, General de Subvencions.
4. L'eficàcia de la concessió de les ajudes quedarà supeditada al compliment dels termes i les condicions de la concessió. La no-presentació de la justificació de la despesa en el termini fixat donarà lloc a la pèrdua de la subvenció i a la revocació consegüent.
Novena. Justificació i pagament
1. El pagament d'estes ajudes s'efectuarà en una sola vegada, després de justificar-ne prèviament l'ús, per a la qual cosa els beneficiaris hauran de presentar, per a cada projecte subvencionat, la documentació següent:
a) Factures originals i còpies per tal de ser confrontades per la unitat de registre de l'òrgan competent, corresponents a les despeses corrents derivades del projecte subvencionat i per l'import total de la subvenció concedida. Les dites factures hauran de complir els requisits que estableix la normativa vigent.
Les despeses generals, com ara telèfon, aigua, llum, lloguer, etc., no podran superar el 15% de l'import total subvencionat del projecte corresponent.
b) Detall de les despeses del personal (nòmines i minutes) que haja treballat directament en el projecte subvencionat, juntament amb els corresponents models dels impresos justificatius de les cotitzacions a la Seguretat Social i de les retencions de l'IRPF en l'Agència Estatal d'Administració Tributària. Estes despeses no podran superar el 20% de l'import total subvencionat.
c) Quan la quantia de l'ajuda supere els 1.803,04 euros, i cas que siga exigible, certificats acreditatius que, en el moment de la concessió de l'ajuda, es trobaven al corrent en el compliment de les obligacions tributàries i davant de la Seguretat Social, de conformitat amb el que estableix l'ordre de 30 de maig de 1996, de la Conselleria d'Economia i Hisenda (DOGV núm. 2775 de 21.06.96) i en la forma que preveu el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions (BOE núm. 176 de 25.07.06), o la seua sol·licitud presentada en forma davant de l'organisme competent per a la seua expedició en cada cas. En este supòsit, el pagament de l'ajuda quedarà condicionat a la presentació del corresponent certificat, que haurà de realitzar-se abans del 30 de novembre de 2007.
d) Memòria en què conste la descripció, els objectius assolits i una valoració del projecte de voluntariat objecte de la subvenció, executat al llarg de l'any 2007.
e) Certificat del tresorer de l'entitat en què es faça constar que l'import de la subvenció està registrat com a ingrés previst dins de la comptabilitat de l'associació per a l'any 2007, amb el vistiplau del representant legal.
f) Certificat del tresorer de l'entitat (per a la justificació de subvencions) en què es detallen les factures presentades, amb indicació del número d'ordre, la data, el concepte, el nom i el CIF del proveïdor i l'import facturat, i també els documents presentats acreditatius de les despeses efectuades en matèria de personal, especificant, si s'escau, el número d'ordre, el nom i el DNI del perceptor, el concepte i els períodes liquidats i els imports respectius, amb el vistiplau del representant legal.
g) Fotocòpia confrontada de la resolució d'inscripció de l'entitat beneficiària de l'ajuda com a entitat de voluntariat en la secció 4ª del Registre Autonòmic d'Associacions, posat cas que, al seu moment, només n'haguera presentat la sol·licitud d'inscripció.
2. El termini de justificació d'estes ajudes serà el comprés entre l'endemà del dia en què tinga lloc la notificació de la resolució de concessió de l'ajuda i el dia 7 de novembre de 2007, ambdós inclosos. Si el termini comprés entre l'endemà del dia en què tinga lloc la notificació de la resolució de concessió i el dia 7 de novembre de 2007 fóra inferior a un mes, la data final del termini es prorrogarà automàticament fins al dia en què es complisca un mes, comptador a partir de l'endemà de la notificació de la resolució de concessió.
3. Per tal de fer efectiu el pagament de les ajudes concedides, els beneficiaris hauran d'aportar la fitxa de dades bancàries de l'entitat beneficiària de l'ajuda, emplenada per l'entitat bancària en què es sol·licita que es faça l'ingrés de la subvenció.
Desena. Obligacions dels beneficiaris
Els beneficiaris de les subvencions hauran de complir les obligacions següents:
a) Realitzar els projectes subvencionats en la forma, les condicions i el termini que s'hi estableix i en tot cas abans del 31 de desembre de l'exercici 2007.
b) Acreditar davant de l'IVAJ la realització de l'activitat i l'adopció del comportament i de les actituds que fonamenten la concessió de la subvenció, i també el compliment dels requisits i les condicions que determine la concessió o el gaudi de l'ajuda, en la forma que estableix la present convocatòria.
c) Quant a les subvencions i ajudes concedides, sotmetre's a les actuacions de control financer que corresponen a la Intervenció General.
d) Comunicar a l'IVAJ la sol·licitud i la concessió d'ajudes, per a la mateixa finalitat, per part d'altres administracions i organismes públics o privats, tant nacionals com internacionals.
e) Comunicar a l'IVAJ les modificacions que es produïsquen en el desplegament del projecte subvencionat.
f) Prestar la col·laboració i presentar la documentació que calga als supervisors de l'Institut Valencià de la Joventut, per tal de comprovar l'execució del projecte subvencionat.
g) Dur la comptabilitat de l'entitat d'acord amb la normativa vigent d'aplicació.
h) Donar l'adequada publicitat del caràcter públic del finançament de l'activitat que fonamenta la concessió de la subvenció.
i) Complir totes les obligacions que estiguen previstes per al règim de subvencions i ajudes públiques que siguen aplicables a la present ordre, de conformitat amb el que disposen la Llei 38/2003 de 17 de novembre, General de Subvencions, el text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell de la Generalitat Valenciana, i la resta de la legislació concordant i d'aplicació.
j) Tindre subscrita, si s'escau, una pòlissa d'assegurança d'accidents i malaltia i de responsabilitat civil a favor del personal voluntari que participe en els programes objecte de subvenció, d'acord amb el que exigeixen els articles 6.2. c), 12. f) i 17 de la Llei 4/2001, de 19 de juny, del Voluntariat, i també complir, si és procedent, la resta d'exigències que li puga imposar l'esmentada norma.
Onzena. Revocació o minoració de l'ajuda
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, tant nacionals com internacionals, podrà donar lloc a la modificació de la resolució de concessió.
2. L'incompliment per part del beneficiari dels requisits i de les condicions que donaren lloc a l'atorgament de l'ajuda, i també la no-presentació de la documentació que assenyalen els apartats a), b), c), d) i g) de la base novena d'esta ordre en el termini establit a l'efecte, donarà lloc al corresponent procediment de revocació de l'ajuda concedida. En la tramitació del procediment es garantirà, en tot cas, el dret de l'interessat a l'audiència.
3. L'ajuda concedida es reduirà proporcionalment cas que la justificació de les despeses no abaste l'import total subvencionat.
Dotzena. Reintegrament de les quantitats obtingudes
1. L'import de les subvencions que regulen estes bases en cap cas no podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, tant nacionals com internacionals, supere el cost de l'activitat que durà a terme el beneficiari.
En este cas, si l'ajuda principal siga l'atorgada per la Generalitat, procedirà el reintegrament de l'excés obtingut sobre el cost de l'activitat desplegada.
2. Així mateix, procedirà el reintegrament de les quantitats percebudes i l'exigència de l'interés de demora a partir del moment del pagament de la subvenció, d'acord amb el procediment que s'instruïsca a l'efecte, en què es garantirà el dret de l'interessat a l'audiència, en els casos que preveu l'article 37 de la Llei 38/2003 de 17 de novembre, General de Subvencions.
Tretzena. Acceptació de les bases
La participació en esta convocatòria implica l'acceptació de les bases que la regulen.
Catorzena. Impugnació de les bases
Contra les bases de la present convocatòria es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació en el Diari Oficial de la Comunitat Valenciana, de conformitat amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí de la possibilitat d'interposar qualsevol altre recurs que es considere oportú.